CELEX: 62021TN0661
Language: mt
Date: 2021-10-07 00:00:00
Title: Kawża T-661/21: Rikors ippreżentat fis-7 ta’ Ottubru 2021 – ClientEarth vs Il-Kummissjoni

17.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/44
            
         
      Rikors ippreżentat fis-7 ta’ Ottubru 2021 – ClientEarth vs Il-Kummissjoni
      (Kawża T-661/21)
      (2022/C 24/57)
      Lingwa tal-kawża: l-Ingliż
      
         Partijiet
      
      
         Rikorrent: ClientEarth AISBL (Brussell, il-Belġju) (rappreżentanti: O. Brouwer, B. Verheijen u T. van Helfteren, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni impliċita tal-konvenuta li tirrifjuta l-aċċess għal ċerti dokumenti relatati mad-deforestazzjoni u mad-degradazzjoni tal-foresti, konformement mar-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (1) u mar-Regolament (KE) Nru 1367/2006 tal-Parlament Ewropew u tal-Kunsill dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (2);
               
            
                  —
               
               
                  tikkundanna lill-Kummissjoni Ewropea għall-ispejjeż tar-rikorrenti f’din il-kawża inklużi l-ispejjeż ta’ kwalunkwe parti intervenjenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka motiv uniku, li skontu, b’riżultat tan-nuqqas li tiġi indirizzata deċiżjoni espliċita lir-rikorrenti fir-rigward tat-talba ta’ din tal-aħħar għal aċċess fit-termini ta’ żmien għall-ipproċessar ta’ applikazzjonijiet konfermatorji li jinsabu fl-Artikolu 8(1) u (2) tar-Regolament Nru 1049/2001, il-konvenuta impliċitament irrifjutat l-aċċess skont it-tifsira tal-Artikolu 8(3) tiegħu.
      
         (1)  ĠU Edizzjoni Speċjali bil-Malti: Kapitolu 1, Vol. 3, p. 331.
      
         (2)  ĠU 2006, L 264, p. 13.